2015 के स्वतंत्रता दिवस पर लालक़िले से मोदी ने कहा था कि अगर अंतिम व्यक्ति की क्रय शक्ति बढ़ेगी तो विकास तेज़ी से होगा। लेकिन उनके ताज़ा क़दम से अर्थशास्त्रियों में चिंता है कि सकल घरेलू उत्पाद की बढ़ोतरी पर आगे क्या असर पड़ेगा? इससे आर्थिक मंदी में इज़ाफ़ा तो नहीं होगा? नए रोज़गार सृजित होना तो दूर, कहीं बेरोज़गारी तो नहीं बढ़ने लगेगी? किसी नासूर की शल्य चिकित्सा के लिए लेज़र तकनीक का इस्तेमाल करने के बजाय हथोड़ा बरसा देना कहीं पूरी काया को तो नहीं ले बैठेगा?